সিয়াম আহমেদ

**সিয়াম আহমেদ** (জন্ম: ২৯ মার্চ ১৯৯০) হলেন একজন বাংলাদেশী চলচ্চিত্র অভিনেতা, মডেল ও আইনজীবী। তিনি একটি জাতীয় চলচ্চিত্র পুরস্কার, একটি বাচসাস পুরস্কার এবং তিনটি মেরিল-প্রথম আলো পুরস্কার অর্জন করেছেন।

সিয়াম "ভালোবাসা ১০১" টিভি চলচ্চিত্রে অভিনয় করার মাধ্যমে টেলিভিশনে আত্মপ্রকাশ করেন। ২০১৮ সালে প্রণয়ধর্মী *[[পোড়ামন ২]]* চলচ্চিত্রে অভিনয়ের মাধ্যমে তার চলচ্চিত্র অভিষেক হয়। এই চলচ্চিত্রে অভিনয়ের জন্য তিনি তার প্রথম সেরা চলচ্চিত্র অভিনেতা বিভাগে মেরিল-প্রথম আলো পুরস্কার অর্জন করেন। একই বছরের অপরাধ-নাট্যধর্মী *[[দহন (২০১৮-এর চলচ্চিত্র)|দহন]]* চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে বাচসাস পুরস্কার অর্জন করেন। পরের বছর ভাষা আন্দোলন নিয়ে নির্মিত *[[ফাগুন হাওয়ায়]]* চলচ্চিত্রের জন্য তিনি তার দ্বিতীয় মেরিল-প্রথম আলো পুরস্কার অর্জন করেন। তিনি প্রণয়-নাট্যধর্মী *[[বিশ্বসুন্দরী (চলচ্চিত্র)|বিশ্বসুন্দরী]]* (২০২০) চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। ২০২১ সালের *[[মৃধা বনাম মৃধা]]* চলচ্চিত্রের জন্য তিনি তার তৃতীয় মেরিল-প্রথম আলো পুরস্কার লাভ করেন।

## প্রাথমিক জীবন
সিয়াম আহমেদ ১৯৯০ সালের ২৯ শে মার্চ ঢাকায় জন্মগ্রহণ করেন। তার পৈত্রিক নিবাস পিরোজপুর পৌরসভার  খামকাটা তালুকদার বাড়ি। তিনি বাবা-মায়ের একমাত্র সন্তান। ঢাকার নটরডেম কলেজ থেকে উচ্চ মাধ্যমিক পাস করে লন্ডন বিশ্ববিদ্যালয় থেকে ডিপ্লোমা এবং এলএলবি অনার্স সম্পন্ন করেন । তিনি লিঙ্কনস ইন থেকে বার প্রফেশনাল ট্রেনিং কোর্স ( বিপিটিসি ) করেন । এছাড়াও তিনি নর্থামব্রিয়া ইউনিভার্সিটি নিউক্যাসল থেকে পিজিডিএল করেছেন করেন।

## কর্মজীবন
সিয়াম ২০১২ সাল থেকে টেলিভিশনে নাটক, বিজ্ঞাপন, উপস্থাপনা করছেন। রবির জন্য একটি বিজ্ঞাপনে মডেলিংয়ের মাধ্যমে তার কর্মজীবন শুরু হয়। "ভালোবাসা ১০১" টিভি চলচ্চিত্রে আফনানের ভূমিকায় অভিনয় করার মাধ্যমে তিনি টেলিভিশনে আত্মপ্রকাশ করেন। এর পরে তিনি একাধিক টিভি নাটকে অভিনয় করেন, যার মধ্যে রয়েছে: ঝড়ের পরে, শিহরণের গান, তোমার আমার প্রেম্, টু লেট ব্যাচেলর, মিস্টার বয়েড ফ্রেন্ড ইত্যাদি। ২০১৮ সালে *তবুও ভালোবাসি* টিভি নাটকে অভিনয় করে তিনি সেরা টিভি অভিনেতা বিভাগে মেরিল-প্রথম আলো পুরস্কারের মনোনয়ন লাভ করেন।

তার অভিনীত প্রথম চলচ্চিত্র ছিল পোড়ামন ২। এই চলচ্চিত্রে অভিনয়ের জন্য তিনি তার প্রথম সেরা চলচ্চিত্র অভিনেতা বিভাগে মেরিল-প্রথম আলো পুরস্কার অর্জন করেন এবং সেরা নবীন অভিনয়শিল্পী বিভাগে মেরিল-প্রথম আলো পুরস্কারের মনোনয়ন লাভ করেন। একই বছরের অপরাধ-নাট্যধর্মী *[[দহন (২০১৮-এর চলচ্চিত্র)|দহন]]* চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে বাচসাস পুরস্কার অর্জন করেন এবং সেরা চলচ্চিত্র অভিনেতা বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। পরের বছর ভাষা আন্দোলন নিয়ে নির্মিত *[[ফাগুন হাওয়ায়]]* চলচ্চিত্রের জন্য তিনি তার দ্বিতীয় মেরিল-প্রথম আলো পুরস্কার অর্জন করেন। তিনি প্রণয়-নাট্যধর্মী *[[বিশ্বসুন্দরী (চলচ্চিত্র)|বিশ্বসুন্দরী]]* (২০২০) চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। ২০২১ সালের *[[মৃধা বনাম মৃধা]]* চলচ্চিত্রের জন্য তিনি তার তৃতীয় মেরিল-প্রথম আলো পুরস্কার লাভ করেন।

## ব্যক্তিগত জীবন
সিয়াম ২০১৮ সালের ১৬ ডিসেম্বর শাম্মা রুশাফি অবন্তীর সাথে বিবাহ বন্ধনে আবদ্ধ হন। তাদের জোরাইজ আহমেদ জায়ান নামে একটি ছেলে রয়েছে।

## চলচ্চিত্রের তালিকা
### চলচ্চিত্র

### ওয়েব ধারাবাহিক

### স্বল্পদৈর্ঘ্য চলচ্চিত্র

### টেলিভিশন
* *[[ভালোবাসা ১০১]]* (২০১৪)
* তোমার আমার প্রেম
* মেঘ এনেছি ভেজা
* কি কেন কিভাবে
* সুপারস্টার
* নাইন এন্ড এ হাফ
* এক্স ফেক্টর রিলোডেড 
* ছেলেটি অবন্তিকে ভালোবেসেছিল 
* টু লেট ব্যাচেলর 
* মধ্য দুপুর 
* মনের ভিতর নদী 
* বুনোফুল 
* পাহাড়ে মেঘের ছায়া 
* আলোর পাখি 
* সঙ্গী 
* টিল দ্য এন্ড 
* এয়ার বেন্ডার 
* মি: বয়ফ্রেন্ড 
* ছুটির নিমন্ত্রণে 
* জ্যাকসন বিল্লাল 
* প্রেম পত্র 
* চিরকুটের শব্দ 
* হ্যাপি এন্ডিং 
* স্বপ্ন যাবে বাড়ি 
* দামপত্য 
* আবারো তোমার গল্প 
* তবুও ভালোবাসি 
* তোকে ভালোবাসে 
* ক্ল্যাশ অফ গার্লফ্রেন্ড 
* ফ্রেন্ডশিপ লাভ এন্ড সামটিং মোর 
* আমারো একটা প্রেম কাহিনী আছে 
* ২২শে শ্রাবণ 
* লোনলি টাচ 
* কাকতাড়ুয়ার প্রেম 
* মন শুধু মন ছুঁয়েছে 
* নীল আবোরন

## পুরস্কার ও সম্মাননা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিরোজপুরের ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী ব্যারিস্টার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:পিরোজপুর জেলার আইনজীবী
বিষয়শ্রেণী:বরিশাল বিভাগের অভিনেতা